Ο **Τζέιμς Γκιστ** (Επαρχία Αδάνων, 26 Οκτωβρίου 1986) είναι Αμερικάνος επαγγελματίας καλαθοσφαιριστής. Έχει ύψος 2,06 μ. και βάρος 107 κιλά και αγωνίζεται στη θέση του πάουερ φόργουορντ και ενίοτε του σέντερ. Την επταετία 2012-2019 αγωνίστηκε στην ομάδα του Παναθηναϊκού με το νούμερο 14, κατέκτησε έντεκα τίτλους και έγινε ο δεύτερος μακροβιότερος ξένος παίκτης στην ιστορία της ομάδας. Φημίζεται κυρίως για την ενέργειά και τα καρφώματα του, που θυμίζουν ΝΒΑ, τις αμυντικές του δυνατότητες και την ικανότητά του στο πικ εν ρολ. Όλα τα παραπάνω τον κατέστησαν έναν από τους καλύτερους πάουερ φόργουορντ στην Ευρωλίγκα τη δεκαετία 2010-20.

Σταδιοδρομία
------------

Ο Γκιστ έπαιξε μπάσκετ στο Πανεπιστήμιο του Μέρυλαντ τα έτη 2004-2008. Το 2008 επιλέχθηκε στο ντραφτ του NBA στο νούμερο 57 από τους Σπερς, χωρίς όμως να καταφέρει να παίξει στο κορυφαίο πρωτάθλημα του κόσμου. Τη σεζόν 2008-2009 αγωνίστηκε στην ιταλική Μπιέλα. Η χρονιά που ακολούθησε τον βρήκε στη Ρωσία για λογαριασμό της Λοκομοτίβ Κούμπαν. Δε στέριωσε ούτε στη Ρωσία με αποτέλεσμα να αποχωρήσει την επόμενη σεζόν για λογαριασμό της Παρτιζάν Βελιγραδίου, στην οποία αγωνίστηκε μόνο για μία σεζόν κερδίζοντας όμως την Αδριατική Λίγκα και το Πρωτάθλημα Σερβίας. Το καλοκαίρι του 2011 βρίσκει νέα στέγη στην Τουρκία και συγκεκριμένα στη Φενέρμπαχτσε.

Την επόμενη χρονιά αγωνίστηκε στην ισπανική Μάλαγα αλλά μετά από λίγους μήνες αποχώρησε στα πλαίσια της ανταλλαγής (πρώτη ανταλλαγή στην ιστορία της Ευρωλίγκα) του, με τον Άντι Πάνκο του Παναθηναϊκού. Στον ΠΑΟ ο Γκιστ ταίριαξε απόλυτα στη χημεία της ομάδας, βοηθώντας καταλυτικά στην κατάκτηση του νταμπλ στην Ελλάδα τις σεζόν 2012-2013 και 2013-2014, καθώς επίσης και στους αγώνες της ομάδας στην Ευρωλίγκα. Τον Μάρτιο του 2015 ανανέωσε με τον Παναθηναϊκό μέχρι το 2017. Στις 22 Οκτωβρίου 2015 με αντίπαλο την τουρκική Καρσίγιακα, ο Γκιστ έκανε ατομικό ρεκόρ πόντων (27) στην Ευρωλίγκα. Ο Γκιστ κατέκτησε επίσης το Κύπελλο Ελλάδος το 2015 κόντρα στον Απόλλωνα Πάτρας (68-53) και το 2016 κόντρα στο Φάρο Κερατσινίου (101-54). Τον Νοέμβριο του 2016 τραυματίστηκε σοβαρά στο παιχνίδι κόντρα στη Ρεάλ Μαδρίτης και έμεινε εκτός αγωνιστικής δράσης για περίπου πέντε μήνες. Τον Ιούνιο του 2017 πανηγύρισε το τρίτο πρωτάθλημα της καριέρας του στην Ελλάδα, αφού ο Παναθηναϊκός νίκησε με 2-3 τον Ολυμπιακό στη σειρά των τελικών, με τον ίδιο να πραγματοποιεί καλές εμφανίσεις στους τελικούς.

Στις 5 Ιουλίου 2017 ανανέωσε το συμβόλαιο του με τους ''πράσινους'' μέχρι το 2019. Τον Δεκέμβριο του 2017 αναδείχτηκε MVP της 10ης αγωνιστικής στην Ευρωλίγκα για πρώτη φορά στην καριέρα του. Τον Φεβρουάριο του 2018 συμμετείχε για τρίτη φορά στο Ελληνικό All Star game. Τον Ιούνιο κατέκτησε για τέταρτη φορά το πρωτάθλημα Ελλάδας, αφού ο Παναθηναϊκός επικράτησε με 3-2 νίκες του Ολυμπιακού στη σειρά των τελικών. Τον Ιανουάριο του 2019 ξεπέρασε τους 1.400 πόντους στο ελληνικό πρωτάθλημα και έγινε μόλις ο 5ος ξένος παίκτης που καταφέρνει κάτι τέτοιο στην ιστορία του ''τριφυλλιού''. Τον Φεβρουάριο του 2019 κατέκτησε το Κύπελλο Ελλάδας κόντρα στον ΠΑΟΚ με 79-73, με τον ίδιο να πραγματοποιεί καλή εμφάνιση έχοντας 14 πόντους και 8 ριμπάουντ στη στατιστική του. Με αυτόν τον τίτλο έφτασε τους δέκα συνολικά με την πράσινη φανέλα και έγινε ο δεύτερος ξένος στην ιστορία του συλλόγου που καταφέρνει να φτάσει διψήφιο αριθμό τίτλων μετά τον Μπατίστ. Τον Ιούνιο του 2019 κατέκτησε το πέμπτο του πρωτάθλημα με τα πράσινα νικώντας στη σειρά των τελικών τον Προμηθέα Πατρών με 3-0 νίκες.

Στις 26 Ιουνίου 2019, ο Γκιστ αποτέλεσε παρελθόν από την ομάδα, έπειτα από εφτά χρόνια και όντας ο δεύτερος μακροβιότερος παίκτης στην ιστορία του Παναθηναϊκού. Αγωνίστηκε σε 191 ματς της Ευρωλίγκα έχοντας 1735 πόντους (9.08 μ.ο.), 793 ριμπάουντ (4.15 μ.ο.), 202 ασίστ (1.06 μ.ο.), 169 κλεψίματα (0.88 μ.ο.), 107 μπλοκ (0.56 μ.ο.) και 1861 ranking (9.74 μ.ο.). Στην Ελλάδα αγωνίστηκε σε 193 αγώνες με 1.545 πόντους, 902 ριμπάουντ, 187 ασίστ, 149 κλεψίματα, 107 μπλοκ. Κατά την παραμονή του στους ''πράσινους'', δημιούργησε μαζί με τους σπουδαίους γκαρντ Διαμαντίδη και Καλάθη, ένα από τα πιο αποτελεσματικά δίδυμα πικ εν ρολ σε Ευρωλίγκα και Ελληνικό Πρωτάθλημα με κύριο χαρακτηριστικό μεταξύ άλλων τις Άλεϊ-ουπ επιθέσεις.

Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας έκτος σε ψήφους του κοινού με ποσοστό 75.41%.

Ο Γκιστ στον Ερυθρό Αστέρα
Στις 8 Ιουλίου 2019, ανακοινώθηκε από τον Ερυθρό Αστέρα, μέχρι το 2021. Στις 12 Δεκεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα, αλλά δεν μπήκε στην τελική δεκάδα. Ωστόσο ο Γκιστ, βρέθηκε στην κορυφή στις φάσεις της δεκαετίας (2010-20), με τάπες που οι παίκτες κόλλησαν την μπάλα στο ταμπλό. Επίσης ήταν στην πέμπτη θέση με τα καλύτερα καρφώματα σε φάση πικ εν ρολ και είχε διπλή παρουσία, στην εικοστή και την πέμπτη θέση, στα καρφώματα στον αιφνιδιασμό. Το καλοκαίρι του 2020, έμεινε ελεύθερος από τον Ερυθρό Αστέρα.

Στις 3 Δεκεμβρίου 2020, ανακοινώθηκε από τη γερμανική Μπάγερν Μονάχου. Στις 13 Ιανουαρίου 2021, έφτασε τις 250 συμμετοχές στην Ευρωλίγκα. Με την Μπάγερν έφτασε μέχρι τα προημιτελικά της Ευρωλίγκα αλλά αποκλείστηκε από την Αρμάνι Μιλάνο με 3-2 στη σειρά των play off. Στις 16 Μαΐου κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79.

Στις 24 Σεπτεμβρίου 2021, ανακοινώθηκε από τη γαλλική Βιλερμπάν για τη σεζόν 2021-22. Στις 25 Ιουνίου 2022, κατέκτησε το Πρωτάθλημα Γαλλίας, αφού η Βιλερμπάν κέρδισε στους τελικούς τη Μονακό με 3-2 στη σειρά των τελικών. Τη σεζόν 2021-22, μέτρησε 5.5 πόντους και 3.2 ριμπάουντ στο γαλλικό πρωτάθλημα, ενώ είχε 6 πόντους και 2.5 ριμπάουντ κατά μέσο όρο στην Ευρωλίγκα.

Στις 4 Νοεμβρίου 2022, ανακοινώθηκε από την τούρκικη Μπαχτσεσεχίρ Κολέζι. Στο Τσάμπιονς Λιγκ είχε μέσο όρο 3.5 πόντους, 3 ριμπάουντ και 0.7 ασίστ. Στις 29 Ιουνίου 2023, αποτέλεσε παρελθόν από την τούρκικη ομάδα.

Αποκλεισμός
-----------

Τον Μάιο του 2015, λίγο πριν τους τελικούς της Α1, βρέθηκε θετικός σε ντόπινγκ τεστ για χρήση ινδικής κάνναβης, με αποτέλεσμα να δεχθεί ποινή αποκλεισμού 8 μηνών. Στη συνέχεια, μετά από έφεσή του, η ποινή μειώθηκε σε 6 μήνες με αποτέλεσμα να προλάβει αγωνιστικά την έναρξη του πρωταθλήματος για τη σεζόν 2015-16.

Στατιστικά
----------

#### Ευρωλίγκα

*Ενημέρωση: Μέχρι 10/05/22*

| Σεζόν | Ομάδα | Παιχνίδια | Πόντοι | Μ.Ο | Δίποντα | % | Τρίποπντα | % | Βολές | % | Ριμπάουντ | Κλεψίματα | Ασίστ | Τάπες |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010-11 | Παρτίζαν Βελιγραδίου | 14 | 159 | 11.4 | 32/93 | 34.4 | 21/45 | 46.7 | 32/47 | 68.1 | 97 | 14 | 23 | 14 |
| 2011-12 | Φενέρμπαχτσε | 16 | 119 | 7.4 | 36/66 | 54.5 | 9/28 | 32.1 | 20/26 | 76.9 | 72 | 20 | 15 | 15 |
| 2012-13 | Μάλαγα | 10 | 86 | 8.6 | 20/48 | 41.7 | 9/26 | 34.6 | 19/31 | 61.3 | 48 | 7 | 2 | 6 |
| 2012-13 | Παναθηναϊκός | 19 | 149 | 7.8 | 40/79 | 50.6 | 17/49 | 34.7 | 18/32 | 56.3 | 83 | 12 | 14 | 15 |
| 2013-14 | 26 | 232 | 8.9 | 77/129 | 59.7 | 13/38 | 34.2 | 39/62 | 62.9 | 94 | 29 | 21 | 18 |
| 2014-15 | 28 | 266 | 9.5 | 70/132 | 53 | 23/72 | 31.9 | 57/78 | 73.1 | 119 | 28 | 43 | 16 |
| 2015-16 | 26 | 283 | 10.9 | 92/151 | 60.9 | 20/58 | 34.5 | 39/69 | 56.5 | 119 | 27 | 38 | 15 |
| 2016-17 | 15 | 128 | 8.5 | 50/81 | 61.7 | 3/18 | 16.7 | 19/30 | 63.3 | 64 | 17 | 12 | 8 |
| 2017-18 | 34 | 334 | 9.8 | 119/192 | 62 | 12/48 | 25 | 60/89 | 67.4 | 151 | 28 | 34 | 15 |
| 2018-19 | 33 | 257 | 7.8 | 85/153 | 55.6 | 9/23 | 39.1 | 60/85 | 70.6 | 115 | 21 | 38 | 14 |
| 2019-20 | Ερυθρός Αστέρας | 25 | 175 | 7.0 | 64/144 | 44.4 | 4/19 | 21.1 | 35/59 | 59.3 | 111 | 17 | 33 | 9 |
| 2020-21 | Μπάγερν Μονάχου | 23 | 128 | 5.6 | 46/96 | 47.9 | 2/12 | 16.7 | 30/47 | 63.8 | 69 | 16 | 16 | 6 |
| 2021-22 | Βιλερμπάν | 28 | 169 | 6.0 | 69/127 | 54.3 | 5/27 | 18.5 | 16/30 | 53.3 | 71 | 16 | 18 | 16 |
|  | Σύνολο | 297 | 2.485 | 8.4 | 800/1491 | 53.6 | 147/463 | 31.7 | 444/685 | 64.8 | 1.213 | 252 | 307 | 167 |

#### Εθνικά Πρωταθλήματα

| Σεζόν | Ομάδα | Παιχνίδια | Πόντοι | Μ.Ο | Δίποντα | % | Τρίποντα | % | Βολές | % | Ριμπάουντ | Κλεψίματα | Ασίστ | Τάπες |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008-09 | Μπιέλα | 39 | 488 | 12.5 | 139/256 | 54.3 | 43/87 | 49.4 | 81/116 | 69.8 | 234 | 67 | 19 | 31 |
| 2009-10 | Λοκομοτίβ Κουμπάν | 17 | 194 | 11.4 | 50/111 | 45 | 15/48 | 31.3 | 49/70 | 70 | 71 | 25 | 8 | 21 |
| 2010-11 | Παρτίζαν Βελιγραδίου **†** | 19 | 278 | 14.6 | 86/147 | 58.5 | 20/79 | 25.3 | 46/67 | 68.7 | 140 | 25 | 18 | 16 |
| 2011-12 | Φενέρμπαχτσε | 31 | 281 | 9.1 | 82/153 | 53.6 | 18/55 | 32.7 | 63/92 | 68.5 | 163 | 26 | 25 | 28 |
| 2012-13 | Μάλαγα | 13 | 64 | 4.9 | 17/39 | 43.6 | 6/32 | 18.8 | 12/21 | 57.1 | 41 | 4 | 9 | 4 |
| Παναθηναϊκός **†** | 23 | 188 | 8.2 | 53/96 | 55.2 | 17/49 | 34.7 | 31/45 | 68.9 | 120 | 20 | 19 | 12 |
| 2013-14 | Παναθηναϊκός **†** | 32 | 277 | 8.7 | 69/110 | 62.7 | 23/62 | 37.1 | 70/101 | 69.3 | 137 | 26 | 33 | 18 |
| 2014-15 | Παναθηναϊκός | 21 | 218 | 10.4 | 60/92 | 65.2 | 17/41 | 41.5 | 47/61 | 77.0 | 90 | 17 | 26 | 14 |
| 2015-16 | Παναθηναϊκός | 33 | 306 | 9.3 | 114/187 | 61.0 | 9/52 | 17.3 | 51/99 | 51.5 | 170 | 33 | 40 | 24 |
| 2016-17 | Παναθηναϊκός **†** | 20 | 128 | 6.4 | 42/80 | 52.5 | 6/22 | 27.3 | 26/40 | 65.0 | 74 | 13 | 10 | 7 |
| 2017-18 | Παναθηναϊκός **†** | 35 | 239 | 6.8 | 86/141 | 61.0 | 6/21 | 28.6 | 49/76 | 64.5 | 165 | 25 | 29 | 19 |
| 2018-19 | Παναθηναϊκός **†** | 27 | 183 | 6.8 | 68/123 | 55.3 | 3/16 | 18.8 | 38/56 | 67.9 | 143 | 15 | 28 | 13 |
| 2019-20 | Ερυθρός Αστέρας | 17 | 189 | 11.1 | 70/118 | 59.3 | 5/11 | 45.5 | 34/47 | 72.3 | 72 | 12 | 27 | 9 |
| 2020-21 | Μπάγερν Μονάχου | 23 | 139 | 6.04 | 54/95 | 56.8 | 3/9 | 33.3 | 22/33 | 66.7 | 80 | 21 | 22 | 7 |
| 2021-22 | Βιλερμπάν **†** | 29 | 160 | 5.5 | 63/118 | 53.4 | 5/19 | 26.3 | 19/27 | 70.4 | 93 | 16 | 27 | 9 |

1. **†** Κατάκτηση Πρωταθλήματος

#### Κολέγιο

| Σεζόν | Ομάδα | Παιχνίδια | Πόντοι | Μ.Ο | Δίποντα | % | Τρίποντα | % | Βολές | % | Ριμπάουντ | Κλεψίματα | Ασίστ | Τάπες |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004-05 | Μέριλαντ | 31 | 191 | 6.2 | 72/145 | 49.7 | 0/1 | 0 | 47/76 | 61.8 | 122 | 24 | 15 | 31 |
| 2005-06 | 32 | 268 | 8.4 | 101/205 | 49.3 | 0/1 | 0 | 66/98 | 67.3 | 155 | 27 | 37 | 51 |
| 2006-07 | 34 | 430 | 12.6 | 160/295 | 54.2 | 9/21 | 42.9 | 83/117 | 70.9 | 246 | 29 | 45 | 72 |
| 2007-08 | 33 | 525 | 15.9 | 172/320 | 53.8 | 22/71 | 31 | 115/156 | 73.7 | 260 | 42 | 45 | 77 |
|  | Σύνολο | 130 | 1.414 | 10.8 | 505/965 | 52.3 | 31/94 | 32.9 | 311/447 | 69.5 | 783 | 122 | 142 | 231 |

Τίτλοι
------

### Ομαδικοί

#### Παρτιζάν Βελιγραδίου

* Κύπελλο Σερβίας: (2011)
* Αδριατική Λίγκα: (2011)
* Πρωτάθλημα Σερβίας: (2011)

#### Παναθηναϊκός

* 5x Πρωταθλήματα Ελλάδας: (2013, 2014, 2017, 2018, 2019)
* 6x Κύπελλα Ελλάδας: (2013, 2014, 2015, 2016, 2017, 2019)

#### Μπάγερν Μονάχου

* Κύπελλο Γερμανίας: (2021)

#### Βιλερμπάν

* Πρωτάθλημα Γαλλίας: (2022)

### Ατομικοί

* Καλύτερο κάρφωμα στο Ισπανικό All-Star
* MVP του τελικού στο Κύπελλο Σερβίας: (2011)
* Τούρκικο All Star game: (2012)
* 4x Ελληνικό All Star game: (2013, 2014, 2018, 2019)
* MVP της αγωνιστικής στην Ευρωλίγκα: (10η αγωνιστική, 2017/18)

Προσωπική ζωή
-------------

Ο Τζέιμς Γκιστ γεννήθηκε στην αμερικανική αεροπορική βάση των Αδάνων της Τουρκίας, όπου υπηρετούσε ως στρατιωτικός ο πατέρας του. Είναι παντρεμένος και έχει δυο παιδιά.

Παραπομπές
----------

1. ↑  «Τζέιμς Γκιστ: Ο dunker που αγάπησαν οι φίλοι του Παναθηναϊκού! (vids)». *www.gazzetta.gr*. Ανακτήθηκε στις 29 Ιουνίου 2019.
2. ↑  «Ο Γκιστ στον Παναθηναϊκό». *paobc.gr*. 21 Δεκεμβρίου 2012.. Ανακτήθηκε στις 21 Δεκεμβρίου 2012.
3. ↑  iefimerida.gr (17 Μαρτίου 2015). «Ανανέωσε ο Γκιστ με τον Παναθηναϊκό - Στους πράσινους μέχρι το 2017». *iefimerida.gr*. Ανακτήθηκε στις 8 Ιουνίου 2016.
4. ↑  «Ξεπέρασε τον... εαυτό του ο Γκιστ!». Ανακτήθηκε στις 5 Σεπτεμβρίου 2016.
5. ↑  «Επιστρέφει το 2017 ο Γκιστ» (στα αγγλικά).. Ανακτήθηκε στις 2017-02-19.
6. ↑  «Αυτοκρατόρας μέσα στο ΣΕΦ ο Εξάστερος!». *sport-fm.gr*.. Ανακτήθηκε στις 2017-06-11.
7. ↑  ««Γκιστ-Γκιστ-Γκιστ» για άλλα δυο χρόνια! (vid)».. Ανακτήθηκε στις 2017-07-05.
8. ↑  «MVP της 10ης αγωνιστικής ο Γκιστ κι ο Ντε Κολό» (στα αγγλικά).. Ανακτήθηκε στις 2018-03-29.
9. ↑  «Ψηλά στον ουρανό, για τον Παύλο τον Θεό (vid)».. Ανακτήθηκε στις 2018-06-17.
10. ↑  «Τζέιμς Γκιστ: O 5ος ξένος παίκτης στην ιστορία του Παναθηναϊκού με 1400+ πόντους!». *Eurohoops*. 17 Δεκεμβρίου 2018. Ανακτήθηκε στις 14 Ιουνίου 2019.
11. ↑  «Η απονομή του Κυπέλλου στον Παναθηναϊκό (vid)». *www.sdna.gr*. Ανακτήθηκε στις 17 Φεβρουαρίου 2019.
12. ↑  «Έγραψε ιστορία ο Γκιστ: 2ος ξένος του Παναθηναϊκού με 10+ τίτλους!». *Eurohoops*. 18 Φεβρουαρίου 2019. Ανακτήθηκε στις 18 Φεβρουαρίου 2019.
13. ↑  «Παναθηναϊκός ΟΠΑΠ – Προμηθέας Πάτρας 111-77: Ισόβιος πρωταθλητής με showtime! (vid)». *www.gazzetta.gr*. Ανακτήθηκε στις 14 Ιουνίου 2019.
14. ↑  Ιουν. 2019 11:25, Δημοσίευση: 27. «Τέλος ο Γκιστ από τον Παναθηναϊκό». *www.sport24.gr* (στα Αγγλικά). Ανακτήθηκε στις 27 Ιουνίου 2019.
15. ↑  «Αποχαιρέτησε τον Γκιστ ο Γιαννακόπουλος (pic)». *www.sdna.gr*. Ανακτήθηκε στις 27 Ιουνίου 2019.
16. ↑  «Παναθηναϊκός: «Τζέιμς Γκιστ, ένας από εμάς»! (pic)». *www.gazzetta.gr*. Ανακτήθηκε στις 8 Ιουλίου 2019.
17. ↑  «Γκιστ: "Ευλογία που έχω παίξει δίπλα σε Διαμαντίδη και Καλάθη!" (pic)». *Eurohoops*. 9 Απριλίου 2019. Ανακτήθηκε στις 2 Ιουνίου 2020.
18. ↑  «Παναθηναϊκός: Με Διαμαντίδη, Μπατίστ και... Σπανούλη η All - Decade Team (photo)». *Eurohoops*. 12 Αυγούστου 2020. Ανακτήθηκε στις 12 Αυγούστου 2020.
19. ↑  «Στον Ερυθρό Αστέρα ο Τζέιμς Γκιστ!». *Eurohoops*. 8 Ιουλίου 2019. Ανακτήθηκε στις 8 Ιουλίου 2019.
20. ↑  Team, Onsports (12 Δεκεμβρίου 2019). «Euroleague: Ο Τζέιμς Γκιστ υποψήφιος για την ομάδα της 10ετίας! (video)». *Onsports.gr*. Ανακτήθηκε στις 27 Δεκεμβρίου 2019.
21. ↑  «Κορυφή για τον «πράσινο» Γκιστ στις καλύτερες τάπες της 10ετίας (vid)». *SDNA*. 29 Μαΐου 2020. Ανακτήθηκε στις 3 Ιουνίου 2020.
22. ↑  «Με… ερυθρόλευκο Παπαπέτρου και τον Γκιστ τα κορυφαία της δεκαετίας (Βίντεο) | Kerkida.net». *www.kerkida.net* (στα Αγγλικά). Ανακτήθηκε στις 3 Ιουνίου 2020.
23. ↑  «Με «αιώνιους» τα καλύτερα καρφώματα της δεκαετίας στο transition! (vid)». *www.gazzetta.gr*. Ανακτήθηκε στις 4 Ιουνίου 2020.
24. ↑  «Την... είπε στην Euroleague ο free agent Γκιστ (pic)». *SDNA*. 5 Αυγούστου 2020. Ανακτήθηκε στις 5 Αυγούστου 2020.
25. ↑  «Επίσημο: Στην Μπάγερν ο Τζέιμς Γκιστ! (pics)». *www.gazzetta.gr*. Ανακτήθηκε στις 3 Δεκεμβρίου 2020.
26. ↑  Ασωνίτης, Δημήτρης. «Φτάνει τις 250 συμμετοχές στην Euroleague ο Γκιστ (vid)». *Super Basket*. Ανακτήθηκε στις 14 Ιανουαρίου 2021.
27. ↑  «Μπάγερν: Δικό της το Κύπελλο Γερμανίας». *Eurohoops*. 16 Μαΐου 2021. Ανακτήθηκε στις 16 Μαΐου 2021.
28. ↑  «ΕΠΙΣΗΜΟ: Στη Βιλερμπάν ο Γκιστ (photo)». *Eurohoops*. 24 Σεπτεμβρίου 2021. Ανακτήθηκε στις 24 Σεπτεμβρίου 2021.
29. ↑  «Βιλερμπάν: ΒΑΣΙΛΙΣΣΑ στη Γαλλία μετά από απίθανο τελικό με τη Μονακό». *Eurohoops*. 25 Ιουνίου 2022. Ανακτήθηκε στις 30 Ιουνίου 2022.
30. ↑  «Γκιστ: Ανακοινώθηκε από τη Μπαχτσεσεχίρ | Gazzetta». *www.gazzetta.gr*. Ανακτήθηκε στις 6 Νοεμβρίου 2022.
31. ↑  «Γκιστ: Τέλος από την τουρκική Μπαχτσεσεχίρ | Gazzetta». *www.gazzetta.gr*. Ανακτήθηκε στις 29 Ιουνίου 2023.
32. ↑  Οκτώ μήνες στον Τζέιμς Γκιστ, ανακτήθηκε στις 22/11/2015.
33. ↑  Οχτάμηνος αποκλεισμός στον Τζέιμς Γκιστ για χρήση κάνναβης, ανακτήθηκε στις 22/11/2015.
34. ↑  Μειώθηκε η ποινή του Γκιστ, ανακτήθηκε στις 22/11/2015.
35. ↑  Μειώθηκε η ποινή του Γκιστ, ανακτήθηκε στις 22/11/2015.
36. ↑  «Ευχήθηκε... οικογενειακά ο Γκιστ (video)». *www.novasports.gr*. Ανακτήθηκε στις 2 Ιουνίου 2020.